अंडमान में अभी भी फंसे है 1900 पर्यटक, भारी बारिश की चेतावनी 1
अंडमान में अभी भी फंसे है 1900 पर्यटक, भारी बारिश की चेतावनी
By Chanchala Verma
Dec 09 2016 09:53 AM
पोर्ट ब्लेयर : खराब मौसम के चलते अंडमान में तकरीबन 1900 यात्री फंसे हैं. मौसम के लगातार खराब होने की वजह से उन्हें रेस्क्यू करने में काफी समस्या हो रही हैं. सभी यात्रियों में करीबन 320 विदेशी यात्री हैं.
इस घटना पर अंडमान के गवर्नर जगदीश मुखी का कहना है कि सभी याात्रियों को सुरक्षित बचाने के लिए सारी कोशिशे की जा रही हैं.
वही दूसरी तरफ मौसम विभाग ने वरदा तूफान के और भी ज्यादा तेज होने की चेतावनी भी दी हैं. सभी यात्रियों को बचाने के लिए रेस्क्यू आॅपरेशन भी किए जा रहे हैं. फिलहाल 4 जहाज हैवलाॅक आईलैंड भेजे गए हैं. इसके साथ ही नेवी ने बित्रा, बंगराम, एयूसी 38 और कुंभीर जहाज भी मदद के लिए भेजे हैं.
यह भारी बारिश बंगाल की खाड़ी में साइक्लोन के कारण हो रही हैं. इस भारी बारिश की चेतावनी मौसम विभाग पहले ही दे चुका था. मौसम विभाग ने अंडमान-निकोबार आइलैंड्स में अगले 48 घंटे भारी बारिश की चेतावनी जारी की है.
हैदराबाद में निर्मांणाधीन इमारत गिरी, दस लोगों के मरने की आशंका